**Trevor Tom Chalobah** (\* 5. júl 1999, Freetown, Sierra Leone) je profesionálny futbalista, ktorý hráva na poste obrancu v anglickom klube Chelsea.

Osobný život
------------

Chalobah sa narodil v Sierra Leone no vo veku dvoch rokoch sa presťahoval s rodinou do Spojeného kráľovstva.

Klubová kariéra
---------------

### Chelsea

Chalobah prišiel do akadémie Chelsea keď mal osem rokov. Svoju prvú profesionálnu zmluvu podpísal v marci 2018.

#### Tri roky na hosťovaniach

V júni 2018 bol Chalobah poslaný na ročné hosťovanie do Ipswichu Town v Championship. Profesionálny debut si odkrútil 4. augusta pri remíze 2:2 s Blackburn Rovers. Dňa 18. augusta strelil svoj prvý gól za klub pri remíze 1:1 s Aston Villou. Počas sezóny odohral 44 zápasov v ktorých strelil dva góly.

Dňa 8. augusta 2019 podpísal nový kontrakt s Chelsea do roku 2022 a následne bol poslaný na hosťovanie do Huddersfieldu. V klube debutoval o päť dní pri prehre 0:1 s Lincolnom City v EFL Cupe. Dňa 21. augusta skóroval Chalobah pri prehre 1:2 na trávniku Cardiff City.

Dňa 18. augusta 2020 podpísal Chalobah nový kontrakt s Chelsea do roku 2023 a zároveň bol poslaný na ročné hosťovanie do francúzskeho Lorientu v Ligue 1. V lige debutoval 13. septembra pri prehre 2:3 s Lens. Svoj prvý gól v klube strelil pri výhre 3:2 nad Dijonom.

### Návrat do Chelsea

Dňa 11. augusta 2021 debutoval v Chelsea v Superpohári UEFA pri výhre nad Villarealom. O tri dni neskôr debutoval vPremier League pri výhre 3:0 nad Crystal Palace v ktorom strelil svoj premiérový gól. Dňa 4. novembra predlžil Chalobah zmluvu do roku 2026. Vo svojej prvej sezóne v Chelsea odohral 30 zápasov z toho 24 v lige. 

Dňa 29. októbra 2022 zaznamenal Chalobah svoju prvú prehru v drese Chelsea pri prehre 1:4 s Brightonom.

Štatistiky kariéry
------------------

*K 17. aprílu 2024*

Zápasy a strelené góly za kluby, v sezónach a súťažiach―| Klub | Sezóna | Liga | Národný pohár | Ligový pohár | Európske súťaže | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Chelsea | 2017/18 | Premier League | 0 | 0 | 0 | 0 | 0 | 0 | 0 | 0 | ― | 0 | 0 |
| 2021/22 | 20 | 3 | 2 | 0 | 4 | 0 | 3**1** | 1 | 1**2** | 0 | 30 | 4 |
| 2022/23 | 25 | 0 | 1 | 0 | 1 | 0 | 6**1** | 0 | ― | 33 | 0 |
| 2023/24 | 6 | 0 | 2 | 0 | 1 | 0 | ― | ― | 9 | 0 |
| Celkom | 51 | 3 | 5 | 0 | 6 | 0 | 9 | 1 | 1 | 0 | 72 | 4 |
| Ipswich Town
(hosť.) | 2018/19 | Championship | 43 | 2 | 0 | 0 | 1 | 0 | ― | ― | 44 | 2 |
| Huddersfield Town
(hosť.) | 2019/20 | 36 | 1 | 1 | 0 | 1 | 0 | ― | ― | 38 | 1 |
| Lorient
(hosť.) | 2020/21 | Ligue 1 | 29 | 2 | 1 | 0 | ― | ― | ― | 30 | 2 |
| Celkovo | 159 | 8 | 7 | 0 | 8 | 0 | 9 | 1 | 1 | 0 | 184 | 9 |

Poznámky
**1** Liga majstrov UEFA
**2** Superpohár UEFA

Úspechy hráča
-------------

**Chelsea**

* Superpohár UEFA: 2021
* Majstrovstvá klubov FIFA: 2021

**Anglicko U19**

* ME do 19 rokov: 2017

Referencie
----------

1. ↑   Ipswich bring in Chelsea's Chalobah. *BBC Sport*. Dostupné online [cit. 2024-04-17]. (po anglicky)
2. ↑   *Trevoh Chalobah signs new contract and heads out on loan* [online]. www.chelseafc.com, [cit. 2024-04-17]. Dostupné online. (po anglicky)
3. ↑   *New contract and French loan for Trevoh Chalobah* [online]. www.chelseafc.com, [cit. 2024-04-17]. Dostupné online. (po anglicky)
4. ↑   *Trevoh Chalobah: Chelsea defender signs contract extension until 2026* [online]. Sky Sports, [cit. 2024-04-17]. Dostupné online. (po anglicky)

Externé odkazy
--------------

*

Iné projekty
------------

Zdroj
-----

*Tento článok je čiastočný alebo úplný preklad článku Trevoh Chalobah na anglickej Wikipédii.*